CELEX: 52011SC1330
Language: mt
Date: 2011-11-09
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEEdwar emenda għall-Anness IV (Enerġija) mal-Ftehim ŻEE.

|
			
		
		
		52011SC1330
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEEdwar emenda għall-Anness IV (Enerġija) mal-Ftehim ŻEE. /* SEC/2011/1330 finali - NLE 2011/0312 */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Sabiex jiġu żgurati ċ-ċertezza
legali u l-omoġeneità meħtieġa tas-Suq Intern, il-Kumitat
Konġunt taż-ŻEE għandu jintegra l-leġiżlazzjoni
kollha rilevanti tal-Komunità fil-Ftehim ŻEE mill-aktar fis possibbli wara
l-adozzjoni tagħha.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz ta' Deċiżjoni tal-Kumitat
Konġunt taż-ŻEE (anness mad-Deċiżjoni proposta
tal-Kunsill) għandu l-għan li jemenda l-Anness IV
(Enerġija) mal-Ftehim ŻEE sabiex jiġi inkorporat fid-Direttiva
tal-Ftehim 2009/28/KE tal-Parlament Ewropew u tal-Kunsill
tat-23 ta’ April 2009 dwar il-promozzjoni tal-użu
tal-enerġija minn sorsi rinnovabbli u li temenda u sussegwentement
tħassar id-Direttivi 2001/77/KE u 2003/30/KE.
3.           ELEMENTI LEGALI TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim ŻEE jipprevedi li l-Kunsill
jistabbilixxi l-pożizzjoni li għandha tiġi adottata f'isem
l-Unjoni għal Deċiżjonijiet bħal dawn fuq proposta
mill-Kummissjoni. 
Il-Kummissjoni tressaq l-Abbozz ta'
Deċiżjoni tal-Kumitat Konġunt taż-ŻEE għal
adozzjoni mill-Kunsill bħala l-pożizzjoni tal-Unjoni. Il-Kummissjoni
tittama li tkun tista' tippreżentah fil-Kumitat Konġunt
taż-ŻEE mill-aktar fis possibbli.
2011/0312 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar emenda għall-Anness IV (Enerġija) mal-Ftehim ŻEE.

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u partikolarment l-Artikoli 114(1),
192(1), u 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar l-arranġamenti
għall-implimentazzjoni tal-Ftehim dwar iż-Żona Ekonomika Ewropea[1], u b'mod partikolari
l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)              
L-Anness IV għall-Ftehim dwar
iż-Żona Ekonomika Ewropea, (minn issa 'l quddiem imsejjaħ
"il-Ftehim ŻEE") fih dispożizzjonijiet u arranġamenti
speċifiċi rigward l-enerġija.
(2)              
Id-Direttiva 2009/28/KE tal-Parlament Ewropew
u tal-Kunsill tat-23 ta’ April 2009 dwar il-promozzjoni
tal-użu tal-enerġija minn sorsi rinnovabbli u li temenda u
sussegwentement tħassar id-Direttivi 2001/77/KE u 2003/30/KE[2] għandha tiġi
inkorporata fil-Ftehim.
(3)              
Id-Direttiva 2009/28/KE tirrevoka d-Direttiva
2001/77/KE tal-Parlament Ewropew u tal-Kunsill[3],
li hija inkorporata fil-Ftehim u li b'hekk għandha tiġi rrevokata
taħt il-Ftehim.
(4)              
L-ilħuq tan-Norveġja tal-objettiv
għas-sehem tal-enerġija mis-sorsi rinnovabbli fil-konsum finali gross
tal-enerġija fl-2020 jrid jitqies fil-kuntest tas-sehem kbir
tal-enerġija rinnovabbli meta mqabbel mal-Istati Membri tal-UE, u l-inċertezza
assoċċjata mal-fornitura u mad-domanda inkorporati fil-kombinazzjoni
ta' sistema idro għall-produzzjoni tal-enerġija u klima kiesħa,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni fi ħdan il-Kumitat Konġunt taż-ŻEE
dwar l-emenda proposta għall-Anness IV (Enerġija)
għall-Ftehim ŻEE għandha tkun ibbażata fuq l-abbozz
tad-Deċiżjoni tal-Kumitat Konġunt taż-ŻEE mehmuż
ma’ din id-Deċiżjoni. 
Artikolu
2
Din id-Deċiżjoni għandha
tidħol fis-seħħ fil-jum tal-adozzjoni tagħha.
Magħmul fi ….
                                                                       Għall-Kunsill
                                                                       Il-President
ANNESS 
DEĊIŻJONI
TAL-KUMITAT KONĠUNT TAŻ-ŻEE 
Nru 
tal- 
li
temenda l-Anness IV (Enerġija) tal-Ftehim dwar iż-ŻEE
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat mill-Protokoll li
jaġġusta l-Ftehim dwar iż-Żona Ekonomika Ewropea, minn issa
'l quddiem imsejjaħ 'il-Ftehim', u b'mod partikolari l-Artikolu 98
tiegħu,
Billi:
(1)                   
L-Anness IV tal-Ftehim kien emendat
b'Deċiżjoni tal-Kumitat Konġunt taż-ŻEE Nru ... ta'….[4]
(2)                   
Id-Direttiva 2009/28/KE tal-Parlament Ewropew
u tal-Kunsill tat-23 ta’ April 2009 dwar il-promozzjoni
tal-użu tal-enerġija minn sorsi rinnovabbli u li temenda u sussegwentement
tħassar id-Direttivi 2001/77/KE u 2003/30/KE[5] għandha tiġi
inkorporata fil-Ftehim.
(3)                   
Id-Direttiva 2009/28/KE tirrevoka d-Direttiva
2001/77/KE tal-Parlament Ewropew u tal-Kunsill[6],
li hija inkorporata fil-Ftehim u li b'hekk għandha tiġi rrevokata taħt
il-Ftehim.
(4)                   
L-ilħuq tan-Norveġja tal-objettiv
għas-sehem tal-enerġija mis-sorsi rinnovabbli fil-konsum finali gross
tal-enerġija fl-2020 jrid jitqies fil-kuntest tas-sehem kbir
tal-enerġija rinnovabbli meta mqabbel mal-Istati Membri tal-UE, u
l-inċertezza assoċċjata mal-fornitura u mad-domanda inkorporati
fil-kombinazzjoni ta' sistema idro għall-produzzjoni tal-enerġija u
klima kiesaħ,
ADOTTA DIN ID-DEĊIŻJONI:
Artikolu 1
L-Anness IV tal-Ftehim għandu
jiġi emendat kif ġej:
1.           It-test tal-punt 19 (id-Direttiva 2001/77/KE
tal-Parlament Ewropew u tal-Kunsill) għandu jitħassar
b'seħħ mill-1 ta' Jannar 2012.
2.           Dan li ġej għandu
jiddaħħal wara l-punt 40 (ir-Regolament
tal-Kummissjoni (KE) Nru 774/2010):
‘41.   32009 L 0028:
Id-Direttiva 2009/28/KE tal-Parlament Ewropew u tal-Kunsill
tat-23 ta’ April 2009 dwar il-promozzjoni tal-użu
tal-enerġija minn sorsi rinnovabbli u li temenda u sussegwentement
tħassar id-Direttivi 2001/77/KE u 2003/30/KE (ĠU L 140,
5.6.2009, p. 16)
Id-dispożizzjonijiet tad-Direttiva
għandhom, għall-finijiet ta' dan il-Ftehim, jinqraw bl-addattamenti
li ġejjin:
(a)     Id-Direttiva m’għandhiex tapplika
għal-Liechtenstein.
(b)     It-tieni sentenza tal-Artikolu 3(1)
m'għandhiex tapplika għall-Istat tal-EFTA.
(c)     Dan li ġej għandu jiġi
miżjud fl-Artikolu 4(2):
“In-Norveġja u l-Islanda għandhom
jinnotifikaw il-pjanijiet tagħhom nazzjonali tal-azzjoni dwar
l-enerġija rinnovabbli lill-Awtorità ta' Sorveljanza tal-EFTA mhux aktar
tard minn sitt xhur mid-dħul fis-seħħ tad-Deċiżjoni
tal-Kumitat Konġunt taż-ŻEE Nru […],
li tinkorpora d-Direttiva 2009/28/KE.”
(d)     Dan li ġej għandu jiġi
miżjud fl-Artikolu 22(1): 
“In-Norveġja u l-Islanda għandhom
iressqu rapport dwar progress fil-promozzjoni u l-użu tal-enerġija
mis-sorsi rinnovabbli mill-31 ta' Diċembru 2013, u kull
sentejn wara dik id-data. Il-ħames rapport, għandu jitressaq
sal-31 ta' Diċembru 2021, għandu jkun
l-aħħar rapport meħtieġ.”
(e)     Dawn li ġejjin għandhom
jiżdiedu fil-punt A tal-Anness I:
   || Sehem ta’ enerġija minn sorsi rinnovabbli fil-konsum finali ta’ enerġija, 2005 (S2005) || Mira għal sehem ta’ enerġija minn sorsi rinnovabbli fil-konsum finali ta’ enerġija, 2020 (S2020) 
 L-Islanda || 55,0 % || 64 % 
 Norveġja || 58,2 % || 67,5 % 
Artikolu 2
It-testi tad-Direttiva 2009/28/KE bl-ilsien
Islandiż u dak Norveġiż, li għandhom jiġu ppubblikati
fis-Suppliment taż-ŻEE f'Il-Ġurnal Uffiċjali tal-Unjoni
Ewropea, għandhom jitqiesu li huma awtentiċi.
Artikolu 3 
Din id-Deċiżjoni għandha
tidħol fis-seħħ fil-, sakemm in-notifiki kollha taħt
l-Artikolu 103(1) tal-Ftehim ikunu saru lill-Kumitat Konġunt
taż-ŻEE[7].
Artikolu 4
Din id-Deċiżjoni għandha
tiġi ppubblikata fit-Taqsima taż-ŻEE, u fis-Suppliment
taż-ŻEE, ta’ Il-Ġurnal Uffiċjali tal-Unjoni Ewropea.
Magħmul fi Brussell, .
            Għall-Kumitat Konġunt
ŻEE
            Il-President
            
            
            
            Is-Segretarji
            Għall-Kumitat Konġunt taż-ŻEE
            
[1]               ĠU L 305, 30.11.1994, p. 6. 
[2]               ĠU L 140, 5.6.2009, p. 16.
[3]               ĠU L 283, 27.10.2001, p. 33.
[4]               ĠU L … 
[5]               ĠU L 140, 5.6.2009, p. 16.
[6]               ĠU L 283, 27.10.2001, p. 33.
[7]               [Ma huma indikati l-ebda
ħtiġijiet kostituzzjonali.] [Ħtiġijiet kostituzzjonali huma
indikati.]